**La Propietat Intel·lectual**

CONCEPTE:

La propietat intel·lectual, o també coneguda com dret d’autor, la trobem regulada als articles 428 i 429CC, els quals la defineixen com un “conjunt de drets que la llei confereix a l’autor com a producte de la seva intel·ligència”.

Cal mencionar, per tant, que malgrat que el dret d’autor, sembla que sigui modern i relativament nou, es pot observar que això no és així ja que el Codi Civil, l’any 1889 ja es va encarregar de regular i defensar els drets dels autors.

***Artículo 428.CC****El autor de una obra literaria, científica o artística, tiene el derecho de explotarla y disponer de ella a su voluntad.*

***Artículo 429.CC****La* [*Ley sobre propiedad intelectual*](http://noticias.juridicas.com/base_datos/Admin/rdleg1-1996.html) *determina las personas a quienes pertenece ese derecho, la forma de su ejercicio y el tiempo de su duración. En los casos no previstos ni resueltos por dicha ley especial se aplicarán las reglas generales establecidas en este Código sobre la propiedad.*

Segons el Ministeri de Cultura Espanyol, òrgan competent en l’adopció de mesures, normatives de la propietat intel·lectual, defineix la propietat intel·lectual com “el conjunt de drets que pertanyen als autors i altres titulars, com artistes, productors, organismes de radiofusió, entre d’altres, respecte de les obres i prestacions que són fruit de la seva creació”.

I, nosaltres, a través de la recerca i lectura de les diverses teories de la propietat intel·lectual hem cregut oportú donar la nostra pròpia definició.

Nosaltres entenem per propietat intel·lectual aquell “dret que té com a funció principal el respecte i protecció de qualsevol de les creacions intel·lectuals d’una persona”.

Des de l’aprovació del Codi Civil, i per tant, del sorgiment d’aquesta defensa dels drets d’autors, ha estat debatut fortament el fonament i la legitimitat del dret de la propietat intel·lectual.

1. La teoria negativa determina que al pensament humà, degut a la seva immaterialitat, li falten les condicions tècniques necessàries per a poder ésser considerat com a objecte d’apropiació. S’afirma que les obres humanes no són obres de caràcter individual, sinó que són creacions de la comunitat. Això és així perquè existeix un interès social i públic evident en elles.
2. Una altra tesi defensa que la propietat intel·lectual és un dret estrictament individual i, per tant, això suposa que s’ha de reconèixer, per tal de dotar-lo d’eficàcia com qualsevol altre propietat, que el dret d’autor és absolut. Aquesta tesi també defensa que el fonament de la propietat intel·lectual és el benefici possible d’obtenció de l’autor. Perquè tot autor realitza, de forma individual, una feina per tal d’obtenir, a canvi, una remuneració d’aquesta.
3. Una tercera teoria admet que el dret individual de l’autor sobre l’obra de l’enginy, però només d’una forma limitada i temporal, per tal que la societat tingui en ella una certa participació

La Constitució Espanyola reconeix dins dels drets fonamentals, el dret a la producció i creació literària, artística, científica i tècnica (art. 20.1b). Però cal dir que la jurisprudència del TS (STC 9/09/1985) va establir que la propietat intel·lectual no mereixia tutela constitucional pel simple fet que interfereixen i s’hi troben involucrats aspectes econòmics (art. 33CE).

FONTS DE REGULACIÓ DE LA PROPIETAT INTEL·LECTUAL

La font primària que trobem és la llei de Propietat Intel·lectual d’11 de Novembre de 2011. Degut a la permanent intervenció de l’Administració aquest llei presentava inestabilitats amb la qual cosa va provocar la publicació del text refós amb l’aprovació del Reial Decret Legislatiu 1/1996, de 12 d’abril, que conté totes aquelles disposicions que deroga i que roman vigents. Subsidiàriament regeix el Codi Civil (article 29). A més a més cal dir que trobem Convenis Internacionals sobre el dret d’autor en les seves diferents facetes. El Conveni Internacional per excel·lència és el de Berna de 9 de setembre de 1886. També és fonamental la Convenció Universal de Drets d’Autor, que va ser revisada a París el 24 de juliol de 1971, i Protocols annexos a la mateixa.

A continuació exposarem una sèrie de textos legals referits a la propietat intel·lectual que hem trobat. Hem de destacar que la següent legislació pertany tant a l’àmbit autonòmic, estatal, comunitari i internacional.

Respecte a Espanya, cal dir que la legislació sobre la propietat intel·lectual és competència exclusiva de l’Estat Espanyol segons l’article 149.1.9 de la Constitució Espanyola.

***Artículo 149.****CE*

*1. El Estado tiene competencia exclusiva sobre las siguientes materias.*

1. *Legislación sobre propiedad intelectual e industrial*

S’ha de dir que l’execució d’aquesta legislació correspon a la Generalitat de Catalunya en virtut de l’article 155 de l’Estatut d’Autonomia de Catalunya:

***Article 155.EAC Propietat intel·lectual i industrial***

1. *Correspon a la Generalitat de Catalunya la competència executiva en matèria de propietat intel·lectual, que inclou en tot cas:* 
   1. *L'establiment i la regulació d'un registre, coordinat amb el de l'Estat, dels drets de propietat intel·lectual generats a Catalunya o dels quals siguin titulars persones amb residència habitual a Catalunya; l'activitat d'inscripció, modificació o cancel·lació d'aquests drets, i l'exercici de l'activitat administrativa necessària per a garantir-ne la protecció a tot el territori de Catalunya. La Generalitat ha de comunicar a l'Estat les inscripcions efectuades en el seu registre perquè siguin incorporades al registre estatal; ha de col·laborar amb aquest registre i facilitar el bescanvi d'informació.*
   2. *L'autorització i la revocació de les entitats de gestió col·lectiva dels drets de propietat intel·lectual que actuïn majoritàriament a Catalunya, i també assumir tasques complementàries d'inspecció i control de l'activitat d'aquestes entitats.*
2. *Correspon a la Generalitat la competència executiva en matèria de propietat industrial, que inclou en tot cas:* 
   1. *L'establiment i la regulació d'un registre, coordinat amb el de l'Estat, de drets de propietat industrial de les persones físiques o jurídiques.*
   2. *La defensa jurídica i processal dels topònims de Catalunya aplicats al sector de la indústria.*

A més la legislació de la propietat intel·lectual es caracteritza perquè es tracta d’una normativa que està en constant desenvolupament atesa a la importància dels avenços tècnics que contínuament s’estan produint i trobant.

A continuació, esmentarem tota la legislació que hi ha, no només a Catalunya i Espanya, sobre propietat intel·lectual, sinó també la que podem trobar a Europa i a la resta del mon.

Legislació en matèria de propietat intel·lectual:

**Catalunya:**

* *Text refós de la Llei de Propietat Intel·lectual, aprovat pel Reial Decret Legislatiu 1/1996 de 12 de abril.*
* *Modificació del text refós: Llei 23/2006 de 7 de juliol (BOE 08/07/2006)*

**Espanya:**

* *Reial Decret Legislatiu 1/1996 de 12 de abril.*

La normativa espanyola està cada vegada més condicionada per la normativa comunitària que pretén harmonitzar en aquest camp la legislació de tots els països de la Unió Europea.

**Legislació Unió Europea:**

* *Directiva 2001/29/CE del Parlament Europeu i del Consell de 22 de maig de 2001: relativa a l’harmonització de determinats aspectes de drets d’autor.*
* *Directiva 1996/9/CE del Parlament Europeu i del Consell d’11 de març de 1996 sobre la protecció jurídica de bases de dades.*
* *Directiva 2006/115/CE del Parlament Europeu i Consell, de 12 de desembre de 2006 , sobre drets de lloguer i préstec i altres drets afins als drets d'autor en l'àmbit de la propietat intel·lectual (Versió codificada) [aquesta directiva substitueix la Directiva 92/100/CE del Consell, de 19 de novembre de 1992, sobre drets de lloguer i préstec i altres drets afins als drets d’autor en l’àmbit de la propietat intel·lectual].*
* *Directiva 2006/116/CE del Parlament Europeu i Consell, de 12 de desembre de 2006, relativa al termini de protecció del dret d'autor i de determinats drets afins (versió codificada) [aquesta directiva substitueix la Directiva 93/98/CEE del Consell, de 29 d'octubre de 1993, relativa a l'harmontzació dels termini de protecció del dret d'autor i determinats drets afins].*

**Legislació internacional:**

* *Collection of Laws for Electronic Access (CLEA)  
  Base de dades de la OMPI (Organització Mundial de Propietat Intel·lectual) que recopila la legislació de tot el món en aquesta matèria.*[*Accés CLEA*](http://www.wipo.int/clea/en/)

OBJECTE DE LA PROPIETAT INTEL·LECTUAL

El fet generador de la propietat intel·lectual d’una obra literària, artística o científica correspon a l’autor pel sol fet de la seva creació, tal i com estableix l’article 1 de la LPI.

L’article 10.1LPI disposa que són objectes de les propietat intel·lectual:

* “Totes les creacions originals literàries, artístiques o científiques expressades per qualsevol mitjà o suport, tangible o intangible, actualment conegut o que s’inventi en un futur”.

D’acord amb l’article 11LPI, també es poden considerar objecte de propietat intel·lectual:

* Les traduccions i adaptacions
* Les revisions, actualitzacions i anotacions
* Els compendis, resumen i extractes
* Els canvis musicals,
* Qualsevol transformació d’una obra literària, artística o científica.

Cal dir que, d’acord amb l’article 12.1LPI, també es poden considerar com a objecte les col·leccions d’obres alienes de dates o altres elements independents que per la selecció dels seus continguts constitueixin creacions intel·lectuals.

No obstant, cal afirmar que, d’acord amb l’article 13LPI, en canvi, no són objecte de propietat intel·lectual les disposicions legals, reglaments i els seus corresponents projectes, les resolucions del òrgans jurisdiccionals, etc.

Els drets d’autor són compatibles, independents i acumulables amb:

1. La propietat i altres drets que tingui per objecte la cosa material a la qual està incorporada la creació intel·lectual
2. Els drets de propietat industrial que existeixin sobre l’obra
3. Els drets de propietat intel·lectual reconeguts en el Llibre III de la Llei de Propietat Intel·lectual

SUBJECTE

Es considera autor a la persona natural que crea alguna obra artística, científica o literària. Per tant, dos requisits:

* Persona natural (tot i que també es permet que de la protecció de qual l’autor gaudeix també se’n podran beneficiar les persones físiques en aquells casos expressament previstos per l’article 5 de la llei )
* Creació d’una obra de caràcter intel·lectual

Es presumeix autor a aquell que mostra l’aparença com a tal, mitjançant el nom, signatura o signe que l’identifiqui.

Quan l’obra es divulga en forma anònima o amb pseudònim, l’exercici dels drets de propietat intel·lectual correspondrà a la persona natural o jurídica que la tregui a la llum amb el consentiment de l’autor, mentre aquest útil no mostri la seva identitat (article 6).

PLURALITAT D’AUTORS

Quan una obra hagi estat realitzada per més d’un autor, els drets establerts correspondran a tots ells.

Això significa, per tant, que en per a divulgar i modificar l’obra serà necessari el consentiment de tots. Una vegada l’obra hagi estat difosa cap coautor por refusar injustificadament el seu consentiment. A més, els coautors poden explotar separadament les seves aportacions sempre i quan no es perjudiqui a l’obra comuna.

OBRA COL·LECTIVA

D’acord amb l’article 8, es considera com a obra col·lectiva aquella que ha estat creada per iniciativa i sota la coordinació d’una persona natural o jurídica que l’edita i publica amb el seu nom i que està constituïda pel conjunt d’aportacions de diferents autors per tal d’obtenir una creació única i autònoma.

En aquests casos, els drets correspondran a la persona encarregada de l’edició i divulgació amb el seu nom.

OBRA COMPOSTA

L’article 9 determina que l’obra composta és aquella obra nova que incorpora una obra preexistent, però sense la col·laboració de l’autor d’aquesta última.

CONTINGUT

La propietat intel·lectual esta integrada per drets de caràcter personals o morals i per drets de caràcter patrimonial. Aquests drets atribueixen a l’autor la plena dispoció i el dret exclusiu a l’explotació de l’obra, sense més limitacions que les establertes per l’article 2.

1. DRETS MORALS

L’autor gaudeix dels següents drets irrenunciables i inalienables (article 14)

* Decidir si l’obra ha de ser divulgada i amb quina forma (en cas de *mortis causa* de l’autor, la persona física o jurídica nombrada per l’autor podrà exercir aquest dret en relació amb l’obra no divulgada en vida del seu autor i durant un termini de setanta anys.)
* Determinar si la divulgació s’ha de fer amb el seu nom, amb un pseudònim o de forma anònima.
* Exigir el reconeixement de la seva condició d’autor (en cas de *mortis causa* de l’autor, la persona física o jurídica nombrada per l’autor podrà exercitar aquest dret indefinidament.)
* Exigir el respecte a la integritat de l’obra i impedir qualsevol deformació, modificació, alteració o atemptat contra ella. (en cas de *mortis causa* de l’autor, la persona física o jurídica nombrada per l’autor podrà exercitar aquest dret indefinidament.)
* Modificar l’obra respectant els drets adquirits per tercers i les exigències de protecció de Béns d’Interès Cultural.
* Retirar l’obra del comerç
* Accés a l’exemplar únic de l’obra per tal d’exercitar el dret de divulgació o qualsevol altre.

1. DRETS D’EXPLOTACIÓ

L’article 17 de la llei estableix que correspon a l’autor l’exercici exclusiu dels drets d’explotació de la seva en qualsevol forma, així com els drets de reproducció, distribució, comunicació pública i transformació.

Les formes d’explotació són: reproducció, distribució, comunicació pública i transformació.

La reproducció és la fixació de la obra en un mitj+a que permet la comunicació i obtenció de còpies de tota classe.

Per distribució s’entén per l’emissió al públic de la obra, ja sigui en versió original o en còpies.

La comunicació pública és l’acte a través del qual una pluralitat de persones poden tenir accés a l’obra sense que aquesta hagi estat distribuïda en exemplars a cadascuna d’aquestes persones.

I finalment, la transformació es defineix com la traducció, adaptació i qualsevol altres modificació de la seva forma, provocant la creació d’una obra diferent. Aquí cal dir, que els drets de propietat intel·lectual de l’obra obtinguda de la transformació correpondran a l’autor que ha realitzat la modificació, sense perjudici dels drets de l’autor de l’obra principal.

1. ALTRES DRETS

Els articles 24 i 25 comprenen una sèrie de drets més per a l’autor. Es parla de l’obtenció d’un benefici per a l’autor d’una obra plàstica en cas de rebenta.

Trobem altres drets protegits, els quals són menys freqüents.

1. LÍMITS DELS DRETS D’EXPLOTACIÓ

L’article 31 comprèn que les obres difoses es podran reproduir sense l’autorització de l’autor el els següents casos:

* Com a conseqüència o per a constància en un procediment judicial o administratiu.
* Per a l´ús privat del copista i sempre que la còpia no sigui objecte d’utilització col·lectiva ni lucrativa.
* Per a l’ús privat d’invidents
* Es permet que l’obra inclogui fragments d’altres obres alienes, així com temes d’actualitat difosos pels mitjans de comunicació, etc.

DURACIÓ DELS DRETS D’EXPLOTACIÓ

Amb caràcter general s’afirma que els drets d’autor duran tota la vida de l’autor i setanta anys més després de la seva mort.

Els drets d’explotació d’una obra anònima o pseudònima romanen setanta anys des de la seva divulgació lícita.

Els drets d’explotació d’aquelles obres que no van ser publicades lícitament duraran setanta anys des de la seva creació, en cas que no es conegui l’any de creació, es començarà a comptar des de l’any de la mort de l’autor.

DOMINI PÚBLIC

L’extinció dels drets d’explotació determinarà el seu pas al domini públic. Les obres de domini públic es caracteritzen perquè poder ser utilitzades per qualsevol sempre i quan respecti l’autoria i la integritat de l’obra.

TRANSFORMACIÓ DELS DRETS D’EXPLOTACIÓ

Els drets d’explotació d’obra es caracteritzen perquè es transmeten, *mortis causa*, per qualsevol dels medis que el dret permet.

Es poden transmetre aquests drets, mitjançant actes *inter vivos*. Cal dir que tota cessió s’ha de realitzar de forma escrita.

A més, cal dir que si la cessió és títol onerós, l’autor té dret a participar en els beneficis de l’explotació.

La llei també preveu que els drets d’explotació puguin ser objecte d’hipoteca.

LA PROPIETAT INTELECTUAL EN LES OBRES CINEMATOGRÀFIQUES I ALTRES SISTEMES AUDIOVISUALS I PROGRAMES D’ORDINADOR

Aquí cal destacar que dins de la propietat intel·lectual també es troben protegits per aquesta els drets d’autor en les obres cinematogràfiques , altres sistemes audiovisuals i programes d’ordinadors

ALTRES DRETS DE PROPIETAT INTEL·LECTUAL

La llei de propietat intel·lectual també regula els drets dels artistes i executants d’una obra, incloent així, el director d’escena i el director d’orquestra.

També es recullen els drets dels productors de fonogrames i gravacions audiovisuals.

Així com la protecció de les fotografies, de determinades proteccions editorials i de la base de dates.

PROTECCIÓ JUDICIAL DE LA PROPIETAT INTEL·LECTUAL

En la llei, per a iniciar el procediment de cessament d’una activitat il·lícita contra un obra per un infractor i exigir la indemnització correspon, estableix la legitimació al titular dels drets. Aquest també pot sol·licitar mesures cautelars.

El cessament de l’activitat il·lícita comprèn moltes mesures, però cal destacar, que aquestes mesures no s’aplicaran als exemplars obtinguts de bona fe per a l’ús personal.

Pel que fa a la indemnització, el perjudicat pot sol·licitar tant el dany emergent com el lucre cessant.

L’acció per a la reclamació de danys i perjudicis prescriu als cinc anys des de que el legitimat pugi exercitar-la.

REGISTRE DE LA PROPIETAT INTEL·LECTUAL

El Registre de la Propietat Intel·lectual depèn del Ministeri de Cultura i té caràcter únic per a tot el territori nacional. Cal dir, que en cadascuna de les capitals de província existeix una oficina provincial de Registre.

A Girona podem trobar el registre de la propietat intel·lectual al carrer dels ciutadans.

Els drets de propietat intel·lectual relatius a les obres i reproduccions protegits per la LPI poden ser objecte d’inscripció.

Es presumeix que els drets inscrits existeixen i pertanyen al seu titular en la forma determinada a l’assentament.

El registre és públic, sens perjudici que les limitacions establertes.

DELS SÍMBOLS O INDICACIONS DE LA RESERVA DE DRETS

El titular o cessionari d’un dret d’explotació pot anteposar el símbol ©, amb precisió del lloc i any de la divulgació de l’obra.

En les còpies de fonogrames o en les seves envoltures es podrà anteposar el nom del productor o d’un cessionari, el símbol P, indicant l’any de la seva publicació.

Aquests signes han de constar de la forma en què mostrin clarament que els drets d’explotació estan reservats.

ÀMBIT

Cal dir que la propietat intel·lectual comprèn i vetlla per un nombre important de matèries, totes ells molt relaciones i molt semblants.

Podem afirmar, que de forma general, les matèries més importants per a les quals el dret de propietat intel·lectual vetlla són:

* Obres científiques i literàries
* Composicions musicals
* Obres teatrals, coreografies i pantomimes
* Obres cinematogràfiques i audiovisuals
* Escultures, pintures, dibuixos, gravats, litografies, historietes gràfiques, fotografies i obres plàstiques, siguin o no aplicades
* Projectes, plànols, maquetes d'obres arquitectòniques o d'enginyeria, gràfics, mapes i dissenys relatius a la topografia, la geografia o la ciència
* Programes d'ordinador
* Bases de dades
* Pàgines web i obres multimèdia
* Actuacions d'artistes, intèrprets i executants
* Produccions fonogràfiques, audiovisuals i editorials

ALTRES DRETS DE LA PROPIETAT INTEL·LECTUAL

Els drets d’autor són els drets essencials de la propietat intel·lectual, i de fet, sempre que parlem de propietat intel·lectual, ens venen al cap els drets d’autor. No obstant, cal afirmar que els drets d’autor no són els únics que podem trobar, sinó que n’hi ha d’altres que es troben regulats i protegits per la propietat intel·lectual. Aquests drets són:

* Drets dels artistes, intèrprets o executants
* Drets dels productors de fonogrames
* Drets dels productors de les gravacions audiovisuals
* Drets de les entitats de radiodifusió
* Drets sobre les meres fotografies
* Drets sobre determinades produccions editorials

ENTITATS I ASSOCIACIONS DE DEFENSA DE DRETS DE LA PROPIETAT INTEL·LECTUAL

- Mecanismes de protecció de la propietat intel·lectual; les entitats de gestió col·lectiva de drets de propietat intel·lectual:

La legislació espanyola ofereix una sèrie de mecanismes de protecció dels drets de propietat intel·lectual. D’una banda la Llei de Propietat Intel·lectual en el Llibre III, Títol I regula les accions i els procediments que poden exercir-se en els supòsits d’infracció dels drets d’explotació; així doncs pots recórrer a les accions administratives, a les accions civils i a les accions penals. D’altra banda, la Llei de Propietat Intel·lectual en el Llibre III, Títol II regula el Registre General de la Propietat Intel·lectual. A més, aquesta mateixa llei, en el Títol IV regula les Entitats de Gestió col·lectiva dels drets de propietat intel·lectual.

Les entitats de defensa dels drets de propietat intel·lectual es caracteritzen per:

* Ser de gestió col·lectiva
* Definir-se com organitzacions privades formades per un conjunt d’associats amb un determinat fi.
* Funcionar amb total autonomia
* Tenir naturalesa no lucrativa.
* Dedicar-se, en nom propi o aliè, a la gestió de drets de propietat intel·lectual de caràcter patrimonial per compte dels seus titulars legítims.
* Estar regulades al Título IV del Llibre III del Real Decret Legislatiu 1/1996 de 12 de abril, per el qual s’aprova el text refós de la Llei de Propietat Intel·lectual.

OBJECTE DE LES ENTITATS

L’objecte de les entitats de gestió col·lectiva és garantir una explotació eficaç de les obres i prestacions protegides en benefici dels seus titulars i usuaris. Els titulars tenen assegurat el control d’utilitat de les seves obres tan a nivell espanyol com a nivell estranger; no només reben protecció dins Espanya sinó que si els titulars subscriuen acords de recíprocs amb entitats de gestió estrangeres obtindran protecció fora del territori.

En la realitat sovint trobem la coexistència de drets d’explotació que la llei reconeix a diversos titulars.

Per exemple, una cançó, agrupa drets de l’autor de la lletra i la música, drets de l’interpreta vocalista i drets del productor de la gravació.

Conseqüentment, per utilitzar obres o prestacions protegides haurem de pagar a més d’una entitat; haurem de recórrer a cada una d’elles per sol·licitar l’autorització per utilitzar els drets que gestionen i pagar el preu que cada una fixi a través de les seves tarifes.

Les entitats de gestió col·lectiva de drets de propietat intel·lectual requereixen una autorització del Ministeri de Cultura per actuar en el compliment de les seves funcions, de les quals podem destacar:

1. Administrar els drets de propietat intel·lectual conferits, conforme a la legislació vigent i els seus Estatuts. En l’exercici dels drets de propietat intel·lectual, poden actuar de forma delegada pels seus titulars legítims o bé per mandat legal (drets de gestió col·lectiva obligatòria).
2. Ofereixen als usuaris autoritzacions no exclusives per utilitzar els drets dels titulars que representen, a canvi d’una contraprestació econòmica. La determinació de les contraprestacions econòmiques venen fixades per unes tarifes generals, les quals no son controlades pel Ministeri de Cultura. A més, les entitats tenen l’obligació de negociar les tarifes amb associacions d’usuaris que vulguin utilitzar els drets que gestionen. Les quantitats de diners recaptades s’abonen als seus legítims titulars, amb un previ descompte d’uns percentatges variables destinats a cobrir les costes per gestionar aquest servei.
3. Ofereixen serveis d’assistència, formatius i promocionals als autors i artistes.
4. Protegeixen i defensen els drets de propietat intel·lectual davant les infraccions als drets de propietat intel·lectual; mitjançant la via judicial.

El Ministeri de Cultura fins a la data, ha autoritzat vuit entitats de gestió col·lectiva de drets de propietat intel·lectual. Les entitats les podem classificar en funció del titular del dret;

En relació al del dret d’autors trobem;

* **SGAE** (Sociedad General de Autores y Editores); està situada a la capital espanyola de Madrid. Te com a objecta la regulació d’obres musicals, dramàtiques, coreografies i audiovisuals.
* **CEDRO** (Centro español de derechos reprográficos); te la seu a Madrid. Te com a objecta la gestió de tot tipus d’obres d’escriptors i traductors; obres literàries, científiques, tècniques, educatives, d’infromació, divulgació, etc. Així com també gestiona obres de periodistes i autors d’articles i treballs per a publicacions periòdiques.
* **VEGAP** (Visual entidad de gestión de artistas plásticos); te la seu a Madrid. S’encarrega de gestionar els drets de propietat intel·lectual de creadors visuals, és a dir, gestiona obres expressades mitjançant imatges (tan fixes com en moviment) amb independència del suport material utilitzat. Així doncs agrupa múltiples opcions; collages, còmics, escultura, fotografia, gravacions, pintura, humor gràfic, il·lustració, disseny, etc.
* **DAMA** (Derechos de autor de medios audiovisuales); està situada a Madrid. Te com a objecta la gestió de drets d’autor de gestió col·lectiva obligatòria (directors i guionistes). En general gestiona drets d’autor d’obres audiovisuals i cinematogràfiques.

En relació al dret d’artistes intèrprets o executants trobem;

* **AIE** (Artistas intérpretes o ejecutantes, sociedad de gestión de España) està situada a Madrid. S’encarrega de gestionar els drets d’artistes que han intervingut o participat en una interpretació musical, fixada a través d’un fonograma o bé d’una gravació audiovisual. Aquesta societat recapta dels negocis que son usuaris de la música (botigues, bars, televisors, ràdios, etc) els drets de propietat intel·lectual generats per la seva utilitat i els reparteix entre els artistes.
* **AISGE** (Artistas intérpretes, sociedad de gestión) està situada a Madrid. Gestiona els drets de propietat intel·lectual d’actors, actors de doblatge, ballarins i directors d’escena.

En relació al dret de productors trobem;

* **AGEDI** (Asociación de gestión de derechos intelectuales)pagina en contrucció!
* **EGEDA** (Entidad de Gestión de Derechos de los productores audiovisuales) està situada a Madrid i s’encarrega de representar i gestionar els drets de propietat intel·lectual dels productors audiovisuals.