**AIE**

CONCEPTE:

L’AIE és una Societat de Gestió autoritzada pel Ministeri de Cultura creada amb la intenció de defensar els drets que la llei reconeix als artistes, intèrprets o executants.

CARACTERÍSTIQUES:

La AIE és un societat que gestiona i defensa els drets dels artistes tant a Espanya com a l’estranger. Cal dir que es caracteritza per ser una societat:

* Col·lectiva
* Solidària
* Democràtica
* Onerosa, és a dir, sense ànim de lucre

HISTÒRIA:

L’AIE va néixer l’any 1989 per autorització i tutela del Ministeri de Cultura d’Espanya.

FUNCIONS:

L’AIE té com a funcions principals la protecció dels drets que es troben a la Llei de Propietat Intel·lectual de 1987.

Concretament allò que defensa l’AIE és:

* Defensa i desenvolupament dels drets que la llei de Propietat Intel·lectual reconeix als artistes, intèrprets o executants, així com als seus drethavents.
* La recaptació i repartiment dels drets de Propietat Intel·lectual, que la llei reconeix, en tot el mon, als artistes, intèrprets o executants.
* La regulació de l’ús, reproducció i/o radiofusió de la música en públic.

La promoció d’activitats o serveis de caràcter assistencial, en benefici dels seus socis, de formació i de capacitació professional, i de promoció de la música i músics. Les activitats de formació i promoció d’artistes que la AIE realitza s’exposarà breument tot seguit.

En primer lloc, cal parlar d’AIEnRUTa-Arstistes, que és un programa organitzat per l’AIE per a potenciar la música en directe i apropar als nous talents al públic a través d’actuacions en locals de música en directe de tot el país. El seu funcionament es caracteritza perquè està composat per un jurat que s’encarrega de seleccionar diversos artistes que presenten diferents estils per tal que realitzin un curs trimestral en una de les sales que AIE té arreu d’Espanya. AIEenRUTa està en funcionament tot l’any, no obstant, la selecció dels artistes i les seves actuacions es divideixen en tres cicles: Gener-Març, Abril-Juny, Octubre-Desembre.

Cal dir que l’AIE no només disposa d’una AIEnRUTA-Artistes sinó que n’organitza diverses. Cadascuna d’elles depen de la música amb la que es vinculi o relacioni. Així, per exemple, cal assenyalar que troben la AIEnRUTa-Flamencos, que potencia la música flamenca dels joves talents, així com la AIEnRUTa-Clásicos, que activa la música clàssica dels joves talents, i finalment també trobem la AIEnRUTa-Jazz que té per objecte promocionar els artistes de Jazz.

|  |
| --- |
|  |

PRESIDENT D’HONOR:

L’AIE està representada i formada per un president d’honor, que és el Príncep d’Astúries, Don Felip Borbó i Grècia.

COMPROMISOS

1. Compromís amb tots els artistes:

S’estableix que la missió principal de l’AIE és protegit la música i garantir els drets dels artistes, intèrprets o executants. L’AIE realitza una multitud d’iniciatives de promoció d’artistes esplèndids, de la seva formació així com de la seva música.

1. Compromís amb els usuaris de la música

L’AIE intenta ajudar als usuaris de la música a regularitzar l’ús i difusió de la música en públic amb la finalitat d’aconseguir un gaudiment dels beneficis que aporta aquesta als seus negocis.

1. Compromís amb la transparència

Un dels objectius estratègics de l’AIE és la transparència i la progressiva millora en les seves gestions. L’AIE s’encarrega de realitzar auditories econòmiques i de gestió.

OBJECTIUS

L’AIE, com a Societat de Gestió dels Artistes, Intèrprets o executants té com a principals objectius i fins:

* Gestió dels drets de tots els Artistes, Intèrprets o executants musicals, així com el seu desenvolupament i protecció davant de totes les instàncies i autoritats.
* Difusió continuada de la cultura, la música i l’art a tots els aficionats i amants de la música mitjançant la organització i col·laboració en un ampli catàleg d’activitats de caràcter educatiu, formatiu i promocional.
* Establiment d’acords de col·laboració amb els Usuaris de la Música, és a dir, negocis que utilitzen la música, per tal de regularitzar l’ús i l’explotació comercial i difusió en públic de les gravacions i reproduccions musicals.
* Suport total als seus Socis, Artistes, Intèrprets o Executants, en el desenvolupament de la seva activitat musical. És a dir, ajuda a l’educació, formació i promoció dels joves talents musicals de cara al seu llançament i consolodació. Tanmateix, defensa de la implantació, consolidació i desenvolupament dels drets morals i econòmics dels artistes, intèrprets o executants. A més a més, desenvolupa activitats socials i assistencials per a donar suport als socis artistes més perjudicats. Cal dir, que està dotada de més i millors recursos per als seus associats gràcies al seu repartiment eficaç i equitatiu de la recaptació per l’ús i la difusió de gravacions musicals i audiovisuals.
* Millora de forma contínua, de l’eficiència en la gestió per aconseguir òptims resultats econòmics, assistencials i promocionals per als seus socis, comptabilitzar l’excel·lència màxima n els serveis proporcionats com a Societat, així com la reducció progressiva en els costos de la gestió dels seus drets.

El repertori universal protegit i gestionat per l’AIE constitueix el seu vertader valor. Cal dir que el model estratègic i de gestió de l’AIE es basa en quatre principis orientats tots ells amb la finalitat d’aconseguir la Solidaritat:

1. Honestedat
2. Transparència
3. Eficàcia
4. Compromís

El compromís establer per l’AIE amb els seus socis implica honestedat, transparència i eficàcia no només envers ells, sinó que també s’estenen cap a les altres societats i institucions amb les quals AIE manté una relació institucional i professional.

La transparència, l’autenticitat i la precisió de les declaracions de les agravacions musicals i audiovisuals dels artistes constitueixen l’essència del compromís de l’AIE, per part, tant del conjunt de la societat, com de cadascun dels seus socis.

MANIFEST DE L’AIE

L’AIE defensa, estableix i determina:

1. La propietat intel·lectual és un dret i no un impost.
2. El dret intel·lectual és inherent a l’ésser humà, com el dret a la llibertat.
3. El llibre és cultura, el disc és cultura, el cinema és cultura, el teatre és cultura. Tot això ha de tenir un tractament fiscal just, equitatiu i no arbitrari.
4. En el lliure mercat només és possible la competència lleial, quan es garanteix la lliure expressió i la lliure elecció.
5. La llibertat d’expressió no pot subsistir sense la llibertat d’emissió, exposició i exhibició.
6. L’AIE està disposada a canviar les seves costums però no a què ningú li canviï.
7. La cultura, peculiar i diversa, distingeix i acosta als éssers humans. La seva protecció i desenvolupament és un deure de tots els governs i de tots.
8. Els artistes no demanen la protecció de l’Estat, sinó que volen un tractament social i assistencial digne. A més també sol·liciten aquest tractament per a la resta de ciutadans.
9. Una societat que protegeix més els objectes que no pas les idees està mal creada.

|  |
| --- |
|  |
|  | |